Úradný vestník L 332 , 10/12/1985 S. 0016 - 0018

Fínske špeciálne vydanie: Kapitola 4 Zväzok 2 S. 0047

Španielske špeciálne vydanie: Kapitola 04 Zväzok 4 S. 0035

Švédske špeciálne vydanie: Kapitola 4 Zväzok 2 S. 0047

Portugalské špeciálne vydanie Kapitola 04 Zväzok 4 S. 0035



Nariadenie Komisie (EHS) č. 3459/85 zo 6. decembra 1985 ustanovujúce podrobné pravidlá pre poskytovanie kompenzačného príspevku pre atlantické sardinky KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na Akt o pristúpení Španielska a Portugalska, najmä na jeho články 171 a 358, so zreteľom na nariadenie Rady (EHS) č. 3117/85 zo 4. novembra 1985, ktorým sa ustanovujú všeobecné pravidlá poskytovania kompenzačných príspevkov pre sardinky [1], najmä na jeho článok 4, keďže článok 2 nariadenia (EHS) č. 3117/85 stanovuje určité podmienky poskytovania kompenzačných príspevkov, pokiaľ ide o výrobky, množstevné obmedzenie 2000 ton a príjemcov systému a určuje metódu výpočtu uvedeného príspevku; keďže tento systém sa musí byť uplatňovať na druhy sardiniek, ktoré sa budú pravdepodobne najľahšie predávať po spracovaní; keďže zdravotné a technické ustanovenia ustanovené národnými orgánmi zabezpečujú, aby príslušné výrobky boli úplne a definitívne podrobené jednému zo spôsobov spracovania uvedených v článku 3 ods. 1 nariadenia (EHS) č. 3117/85; keďže je potrebné overiť, či príslušné spracované výrobky spĺňajú uvedené ustanovenia; keďže s cieľom objasniť rozsah súčasných postupov je potrebné definovať povolené typy spracovania; keďže pre množstvá, pri ktorých vzniká nárok na príspevok, je potrebné ustanoviť určité podrobné pravidlá predkladania žiadostí o platbu príspevku príslušnými osobami; keďže s cieľom zabezpečiť stálu kontrolu je potrebné, aby osoby, ktoré spĺňajú podmienky pre poskytnutie príspevku, priebežne informovali kontrolné orgány o svojich spracovateľských činnostiach; keďže podľa článku 2 ods. 3 zmluvy o pristúpení môžu inštitúcie spoločenstva prijať pred pristúpením opatrenia uvedené v článkoch 171 a 358 aktu; keďže opatrenia ustanovené v tomto nariadení sú v súlade so stanoviskom Riadiaceho výboru pre produkty rybolovu, PRIJALA TOTO NARIADENIE: Článok 1 Toto nariadenie ustanovuje podrobné pravidlá poskytovania kompenzačného príspevku pre atlantické sardinky, ďalej len "príspevok", uvedeného v článku 2 nariadenia Rady (EHS) č. 3117/85. Článok 2 1. Príspevok sa poskytuje organizáciám výrobcov, pokiaľ ide o sardinky, ktoré: - boli ulovené členom, - sú predávané spracovateľovi na úplné a konečné spracovanie v súlade so zdravotnými a technickými ustanoveniami týkajúcimi sa výrobkov určených na ľudskú spotrebu platnými v členskom štáte, kde má spracovateľ sídlo. 2. Spôsoby spracovania uvedené v odseku 1 sú: a) zmrazovanie; b) výroba konzervovaných výrobkov patriacich pod položku č. 16.04 Spoločného colného sadzobníka, c) filetovanie alebo sekanie, ak sú sprevádzané jedným zo spôsobov spracovania uvedených v bodoch a) a b). Článok 3 Pre každú predanú šaržu tej istej obchodnej kategórie je výška príspevku určená v súlade s článkom 2 ods. 4 nariadenia (EHS) č. 3117/85. Článok 4 Ak sa jeden zo spôsobov spracovania uvedených v článku 2 ods. 2 vykonáva v inom členskom štáte, ako je členský štát, ktorý uznal organizáciu výrobcov predávajúcu príslušný výrobok, poskytuje sa dôkaz o vykonaní tohto spracovania vo forme kontrolnej kópie T č. 5 v súlade s ustanoveniami nariadenia Komisie (EHS) č. 223/77 [2] a tohto nariadenia. Uvedená kópia musí obsahovať nasledujúce podrobné údaje: - v kolónke 41 opis tovarov v stave, v ktorom sa nachádzajú v čase dodania, - v rámčeku 104 jednu z týchto poznámok napísanú veľkými písmenami: "UDLIGNINGSGODTGØRELSESBERETTIGET FORARBEJDNING FORORDNING (EØF) Nr. 3117/85" , "VERARBEITUNG, FÜR DIE EINE AUSGLEICHSENTSCHÄDIGUNG GEWÄHRT WIRD VERORDNUNG (EWG) Nr. 3117/85" , "ΜΕΤΑΠΟΙΗΣΗ ΠΟΥ ΔΙΚΑΙΟΥΤΑΙ ΑΝΤΙΣΤΑΘΜΙΣΤΙΚΗ ΑΠΟΖΗΜΙΩΣΗ ΚΑΝΟΝΙΣΜΟΣ (ΕΟΚ) αριθ. 3117/85" , "PROCESSING ELIGIBLE FOR A COMPENSATORY ALLOWANCE REGULATION (EEC) nr 3117/85" , "TRANSFORMACIÓN QUE BENEFICIA DE UNA INDEMNIZACIÓN COMPENSATORIA REGLAMENTO (CEE) No 3117/85" , "TRANSFORMATION BÉNÉFICIANT D'UNE INDEMNITÉ COMPENSATOIRE RÈGLEMENT (CEE) nr 3117/85" , "TRASFORMAZIONE CHE BENEFICIA DI UN'INDENNITÀ COMPENSATIVA REGOLAMENTO (CEE) N. 3117/85" , "VERWERKING DIE IN AANMERKING KOMT VOOR EEN COMPENSERENDE VERGOEDING VERORDENING (EEG) Nr. 3117/85" , "TRANSFORMAÇÃO BENEFICIANDO DE UNA INDEMNIZAÇÃO COMPENSATÓRIA REGULAMENTO (CEE) N.o 3117/85". Článok 5 1. Príspevok vypláca príslušným organizáciám výrobcov na ich žiadosť členský štát, v ktorom tieto organizácie majú sídlo, po predložení: - zmluvy o predaji výrobku v prvej etape marketingu. Zmluva musí uvádzať aspoň mená a adresy zúčastnených strán, množstvo, predajnú cenu a dátum dodania každej predanej šarže a záväzok spracovateľa podľa odseku 2, - doklad o platbe za tovar, - v prípade potreby kópiu kontrolnej kópie T č. 5 uvedenej v článku 4, pokiaľ v čase platby neexistujú žiadne dôvody domnievať sa, že výrobky nemôžu byť úplne a konečne spracované. 2. Spracovateľ sa písomne zaviaže, že spracuje výrobky, ktoré sú predmetom zmluvy, v súlade s ustanoveniami článku 2. Na tento účel musí v skladovej knihe svojho podniku uviesť množstvá kúpené v rámci týchto postupov. Spracovateľ sa zaviaže, že sa podrobí každej inšpekcii vo svojich priestoroch zo strany príslušných orgánov. 3. Príslušná organizácia výrobcov predloží žiadosť o platbu príspevku príslušným orgánom príslušného členského štátu najneskôr do konca mesiaca nasledujúceho po mesiaci, počas ktorého bola vypracovaná predajná zmluva. Článok 6 1. Príslušné členské štáty vytvoria kontrolný systém s cieľom zabezpečiť, aby výrobky, pre ktoré bola podaná žiadosť o príspevok, mali nárok na tento príspevok, a aby boli dodržané ustanovenia tohto nariadenia. 2. Podrobné pravidlá používania kontrolného systému vypracuje príslušný členský štát a musia zahŕňať aspoň tieto požiadavky: - kontroly na mieste v priestoroch spracovateľských podnikov, - predloženie podporných dokumentov zo strany príjemcu na určenie jeho nároku na príspevok, - definovanie podrobných údajov, ktoré sa majú uviesť v žiadosti o príspevok uvedenej v článku 5, - identifikácia predajných záznamov organizácie výrobcu o množstvách predaných v rámci platného režimu. Článok 7 1. Príslušné členské štáty oznamujú Komisii najneskôr dva mesiace po nadobudnutí účinnosti tohto nariadenia kontrolné opatrenia zavedené podľa článku 6 ods. 1 2. Členské štáty oznamujú Komisii každý mesiac aj množstvá predané počas predchádzajúceho mesiaca, ktoré môžu mať nárok na príspevok, rozdelené podľa obchodnej kategórie a typu vykonaného spracovania, a výdavky spojené s poskytnutím príslušného príspevku. 3. Na základe informácií získaných v rámci kontrolných postupov ustanovených v článku 6 musí príspevok v prípade potreby opraviť čiastku poskytnutého príspevku. Článok 8 Prevodným koeficientom použiteľným na príspevok je reprezentatívny koeficient platný v deň predaja výrobku. Článok 9 Toto nariadenie nadobúda účinnosť 1. marca 1986 s výhradou vstupu do platnosti Zmluvy o pristúpení Španielska a Portugalska. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 6. decembra 1985 Za Komisiu Frans Andriessen podpredseda [1] Ú. v. ES L 297, 9.11.1985, s. 1. [2] Ú. v. ES L 38, 9.2.1977, s. 20. --------------------------------------------------